Σκωτσέζικη Βικιπαίδεια

Η Σκωτσέζικη Βικιπαίδεια είναι η έκδοση της Βικιπαίδειας στα σκωτσέζικα. Υπάγεται στο ίδρυμα Wikimedia. Ιδρύθηκε στις 23 Ιουνίου 2005 και ξεπέρασε τα 1.000 άρθρα τον Φεβρουάριο του 2006 και τα 5.000 άρθρα τον Νοέμβριο του 2020. Τον Σεπτέμβριο του 2020 είχε σχεδόν 58.000 λήμματα. Είναι μια από τις οχτώ Βικιπαίδειες γραμμένη σε αγγλική γλώσσα ή σε μια γλώσσα που βασίζεται στα αγγλικά. Οι άλλες είναι η Αγγλική Βικιπαίδεια, η Απλή Αγγλική Βικιπαίδεια, η Παλαιά Αγγλική Βικιπαίδεια, η Βικιπαίδεια στα Πίτκερν-Νόρφουκ, η Βικιπαίδεια στα Τοκ Πισίν, η Βικιπαίδεια στα Τζαμαϊκανά Πατουά και η Βικιπαίδεια στα Σρανάν Τόνγκο. Τον Αύγουστο του 2020, η έκδοση της Βικιπαίδειας στη Σκωτσέζικη γλώσσα έχει επικριθεί στα μέσα κοινωνικής δικτύωσης και νέα μέσα μαζικής ενημέρωσης για την κακή ποιότητα του κειμένου σε πολλά λήμματα της Βικιπαίδεια. Πολλά λήμματα βρίσκονται στο στάδιο της γλωσσικής αναθεώρησης, τόσο από Βικιπαιδιστές από διάφορες Βικιπαίδειες και άτομα με γνώση της Σκωτσέζικης γλώσσας.

 Τον Φεβρουάριο του 2008 η ιστοσελίδα είχε πάνω από 2.200 άρθρα ξεπερνώντας άλλες Βικιπαίδειες όπως αυτές στα Μαορί και τα Κασμίρι. Η υποδοχή πάντως ήταν μεικτή από τον τύπο, με τον λογοτεχνικό συντάκτη της Scotland on Sunday να την περιγράφει ως "μπερδεμένη στην καλύτερη περίπτωση και ως μια απόλυτη παρωδία στη χειρότερη περίπτωση,", ενώ ο Τεντ Μπρόκλμπανκ (εκπρόσωπος πολιτιστικών θεμάτων των Σκοτσέζων Τόρις) την περιέγραψε ως μια "φθηνή προσπάθεια για τη δημιουργία μιας γλώσσας." Ωστόσο, ο δρ. Κρις Ρόμπινσον, διευθυντής του Λεξικού της Σκωτσέζικης Γλώσσας μίλησε πιο θετικά για το εγχείρημα, σημειώνοντας: "Το γεγονός ότι πάει καλά διαψεύδει αυτούς που επικρίνουν τα Σκωτσέζικα και προσπαθούν να τη μειώσουν." Το 2014, η Τζέιν Σ. Χου του Slate.com περιέγραψε την Βικιπαίδεια σαν να διαβάζει κάποιος την μεταγραφή των λεγομένων ενός ανθρώπου με Σκωτσέζικη προφορά". Σημείωσε ότι ένας Βικιπαιδιστής πρότεινε το κλείσιμο του εγχειρήματος πιστεύοντας ότι αυτή η Βικιπαίδεια είναι φάρσα.Το 2020, η ιστοσελίδα μπήκε στο φως της δημοσιότητας μετά από ένα σχόλιο χρήστη του Reddit, ο οποίος ανέφερε ότι στο εγχείρημα υπήρχε ένα ασυνήθιστα μεγάλος αριθμός λημμάτων χαμηλής γλωσσικής ποιότητας που είχε γράψει ένας χρήστης. Ένας αμερικανός έφηβος που δεν γνωρίζει καλά την γλώσσα δημιούργησε πάνω από 20.000 λήμματα χωρίς να χρησιμοποιεί γνήσιες σκωτσέζικες εκφράσεις και γραμματική. Υποτίθεται ότι χρησιμοποιούσε ένα διαδικτυακό λεξικό για να μεταφράσει τμήματα λημμάτων της Αγγλικής Βικιπαίδειας. Ο καθηγητής Ρόμπερτ ΜακΚολ Μίλαρ, πρόεδρος της έδρας γλωσσολογίας και σκωτσέζικης γλώσσας στο Πανεπιστήμιο του Αμπερντίν, δήλωσε ότι τα επίμαχα άρθρα εμφάνιζαν "μια πολύ περιορισμένη γνώση της Σύγχρονης Σκωτσέζικης γλώσσας και των αρχαιότερων μορφών της". Ο Μάικλ Ντέμπστερ, διευθυντής του Κέντρου Σκωτσέζικης Γλώσσας, προσέγγισε το Ίδρυμα Wikimedia σχετικά με την πιθανότητα της βελτίωσης και επέκτασης της υπάρχουσας υποδομής της Σκωτσέζικης Βικιπαίδειας, περιγράφοντας το ανανεωμένο ενδιαφέρον για τη σελίδα ως "γεγονός με δυναμική να δώσει μια μεγάλη διαδικτυακή προσοχή" για τη σκωτσέζικη γλώσσα. Κατάλογος Βικιπαιδειών Σκωτσέζικη Βικιπαίδεια (στα σκωτσέζικα) Στατιστικά στοιχεία για την Σκωτσέζικη Βικιπαίδεια από τον Έρικ Ζάχτε.